钦定古今图书集成/明伦汇编/氏族典/第264卷 > 王宗侃
## 钦定古今图书集成/明伦汇编/氏族典/第264卷 > 王宗侃

按《十国春秋》，“前蜀王宗侃，本姓田，雅州人，高祖假子
也。高祖入西川时，宗侃从与俱西，先登略陈。已而救
梓州，破杨守厚七砦，表迁雅州刺史。从攻彭州，用军
士王先成言白行七事。居数年，攻拔利州，执斩刺史
李继颙。未几，充决云都知兵马使，俄领应援关陕都
指挥使，进取渝州，降其刺史牟崇厚。已又转龙台镇”
使，会兵讨杜从法有功。天复七年，进秩太保，兼侍中。
武成初，拜兼中书令。永平元年，高祖与岐交恶，宗侃
请效力行间，即命为北路行营都统。《青泥岭》之战，宗
侃兵大败，退保安远军。高祖召责之，宗侃惧无功而
还。后主嗣立，封乐安王，加尚父。已又进封魏王，卒。